Publication: Magyar Közlöny
Issue: MK-1998-64 (Year: 1998, Number: 64)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 183

b) A bankjegy előoldala többszínű, széléig kifutó alapnyomattal és háromszínű képnyomattal készült, amelynek összhatása kék. Az írisszerűen nyomtatott alapnyomatok a bal oldalon található vízjelmező körül kék és világoskék, a szövegtükör körül kék és sárga, a bankjegy jobb oldalán kék színhatásúak. A bankjegy alsó, felső, illetve jobb oldalán található szegélyek mintáiban mikroírással „EZER FORINT” ismétlődő felirat, középen egy Corvina kódex lapjának díszítő elemei, szövegrészei és Mátyás király címere látható. Az alapnyomat jobb felső részén az átnézőjel előoldali eleme található. A képnyomat része a vízjelmező fölött lévő, tagolt formájú vöröseslila színű rozetta, amelynek ellipszis rajzolatú részében található a rejtett kép, amelyen megfelelő helyzetben az „MNB” felirat látható. A szövegtükörben: „1000 EZER FORINT MAGYAR NEMZETI BANK” feliratok, Surányi Riecke Werner Kovács Álmos névaláírások, „ELNÖK ALELNÖK ALELNÖK BUDAPEST 1998” feliratok, valamint a büntető záradék szövege: „A BANKJEGYHAMISÍTÁST A TÖRVÉNY BÜN- TETI!” olvasható. A szövegtükörtől balra látható a Magyar Köztársaság címere. A szövegtükör képnyomati elemeinek színe sötétzöld. A képnyomat jobb oldali részén Mátyás király arcképe, balra fölötte „MÁTYÁS KIRÁLY” felirat, jobbra alatta „1000” értékjelzés látható. E képnyomat elemeinek színe sötétkék. A bankjegy piros színű sorszáma két helyen — a bal oldalon a vízjelmező alatt vízszintesen, valamint a jobb oldalon az arckép mellett függőlegesen elhelyezve — található. A sorszám két betűből és hét számjegyből áll. KÖZLEMÉNYEK, HIRDETMÉNYEK V. rész 1998/64. szám A bankjegy előoldalának képe:

Source: https://magyarkozlony.hu/hivatalos-lapok/be468da56b25fee7c4c0195e8b9a5b911c645daa/dokumentumok/964cb5dcbee884081551156f6107eb3a521476ee/letoltes